OKRESNÝ ÚRAD BRATISLAVA
odbor starostlivosti o životné prostredie
oddelenie ochrany prírody a vybraných zložiek životného prostredia
Pracovisko: Odborárske nám. č. 3, P. O. BOX 19, 810 05 Bratislava 

Číslo: OU-BA-OSZP3-2015/006237/FIL/IV-EIA 
Bratislava, 14. 01. 2015                                                     

ROZHODNUTIE

	Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia ako príslušný orgán podľa § 56 písm. b) zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov v spojení s § 5 zákona NR SR č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a zákona č. 180/2013 Z.z. o organizácii miestnej štátnej správy a o zmene a doplnení niektorých zákonov vydáva podľa § 29 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, na základe zámeru „Obytná zóna Staré Záhrady, Bratislava - Lamač“, ktorý predložil navrhovateľ Urbicom, a. s., Dr. Vl. Clementisa 10, 821 02 Bratislava po ukončení zisťovacieho konania toto rozhodnutie:
Navrhovaná činnosť, „Obytná zóna Staré Záhrady, Bratislava - Lamač“, ktorej účelom je výstavba súboru pozemných stavieb – obytných objektov s príslušnou technickou vybavenosťou s potrebným počtom parkovacích miest, umiestnená v Bratislavskom kraji, v okrese Bratislava IV, v mestskej časti Bratislava – Lamač, parcela č. 598/8, 609/3, 609/6, 609/9, 609/10, 609/12, 609/14, 609/16, 609/17, dotknuté parcely č. 598/1, 598/7, 608/3, 608/2  k. ú. Lamač,  

sa nebude posudzovať

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Pre uvedenú činnosť je možné požiadať o povolenie podľa osobitných predpisov.

 ODÔVODNENIE

	Navrhovateľ, Urbicom, a. s., Dr. Vl. Clementisa 10, 821 02 Bratislava, predložil Okresnému úradu Bratislava, odboru starostlivosti o životné prostredie, oddeleniu ochrany prírody a vybraných zložiek životného prostredia (ďalej len „OÚ BA”) podľa      § 22 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon”) dňa     25. 09. 2014 zámer „Obytná zóna Staré Záhrady, Bratislava - Lamač“.
 
Predkladaný zámer je okrem nulového variantu (súčasný stav – t. j. variant stavu, ktorý by nastal, ak by sa navrhovaná činnosť neuskutočnila) riešený v troch variantoch. Variantnosť navrhovanej činnosti spočíva odlišujúcich sa riešením statickej dopravy:   
Vo variante č. 1 je navrhnutých 253 parkovacích stojísk, vo variante č. 2 je navrhnutých 248 parkovacích stojísk a vo variante č. 3 je navrhnutých 196 parkovacích stojísk. Urbanistická a architektonická koncepcia komplexu stavieb je vo všetkých variantoch rovnaká.   
  
Navrhovaná činnosť svojimi parametrami podľa prílohy č. 8 zákona, kapitoly       č. 2. Energetický priemysel, položky č. 14. Priemyselné zariadenia na vedenie pary, plynu a teplej vody a kapitoly č. 9. Infraštruktúra, položky č. 16. Projekty rozvoja obcí vrátane písmena a) pozemných stavieb alebo ich súborov (komplexov) ak nie sú uvedené v iných položkách tejto prílohy s celkovou podlahovou plochou 12 458,4 m2 (+ garáže 715,52 m2) a podľa tej istej položky písmena b) statickej dopravy s kapacitou vo variante č. 1  253 parkovacích stojísk, vo variante č. 2  248 parkovacích stojísk a vo variante č. 3  196 parkovacích stojísk, podlieha zisťovaciemu konaniu, ktoré príslušný orgán vykonal podľa § 29 zákona.
Zóna 1 - sa nachádza v severozápadnej časti územia. Tvorí ju jeden  3-podlažný bytový dom so štvrtým ustúpeným podlažím, jeden 6-podlažný bytový dom a jeden 7-podlažný bytový dom. Ich výška je 6 a 7 nadzemných podlaží a 1 polozapustené podzemné podlažie poskytujúce plochy statickej dopravy a technického zázemia budov pre bytové domy v západnej a južnej časti, respektíve 3 + 1 ustúpené nadzemné podlažie pre bytový dom v severnej časti zóny 1. Každý objekt poskytuje dva typy 2-izbových bytov a dva typy 3-izbových bytov, pričom každý byt je vybavený min. 1 balkónom/loggiou. Bytový dom v severnej časti zóny 1 poskytuje ešte na ustúpenom štvrtom nadzemnom podlaží dva 3-izbové byty. Na 1.NP a na polovici 2.NP sa v dvoch južnejších bytových domoch nachádza nebytová plocha/ OV/ apartmány, z toho v jednom z nich je v rámci tejto plochy umiestnená materská škôlka. Umiestnenie komunikačných jadier v objektoch je na severovýchodnej, resp. juhovýchodnej fasáde, pričom všetky dispozičné riešenia bytov rešpektujú ideálnu orientáciu na svetové strany (kuchyňa umiestnená na severnej, resp. východnej fasáde, obytné miestnosti na južnej, resp. JZ, či JV stranách). Vstupy do objektov sú z vnútroblokového priestoru (t.j. nie z rušnejšej strany pri komunikácii). Zónu 1 ďalej dopĺňa plocha, ktorá má potenciál pre dvojpodlažný objekt občianskej vybavenosti. V tomto objekte je možnosť umiestnenia občianskej vybavenosti, ktorá by vytvorila 15 pracovných miest. Budova nie je vybavená podzemným podlažím, t.j. všetky plochy statickej dopravy sú riešené na teréne. Priestory v strednom a najjužnejšie umiestnenom bytovom dome na 1. a 2.NP, nachádzajúce sa v kontakte s potenciálnym objektom pre občiansku vybavenosť sú definované ako nebytová plocha/ OV/ apartmány. Zóna 1 je na komunikačnú sieť MČ Lamač napojená cez ulicu Stará Hodonínska. Medzi objektmi bytových domov vzniká verejný priestor mestskej zelene s parkom s plochami vysokej a nízkej zelene, detským ihriskom s lavičkami, či záhradou materskej škôlky. V tomto priestore v kontakte so zeleňou je navrhovaná aj cyklotrasa, ktorá má pri zóne 2 možnosť napojenia na okolité cyklotrasy a na západnej strane zóny 1 bude výhľadovo napojená na plánované obytné súbory.  
Zóna 2 - nachádzajúca sa vo východnej časti riešeného územia je tvorená izolovanou zástavbou dvojpodlažných rodinných a trojpodlažných bytových domov na  21 parcelách. K dispozícii je spolu 47 trojizbových bytov s možnosťou variabilných dispozičných úprav a v najjužnejšom bytovom dome plocha pre umiestnenie nebytovej plochy/ OV/ apartmánu. Umiestnenie jednotlivých objektov rodinných domov na parcelách je určené hranicou 3 metre od hranice pozemkov, resp. minimálnou vzdialenosťou medzi jednotlivými objektmi rodinných, resp. bytových domov 7 metrov, či hranicou ochranného pásma biokoridoru Lamačský potok (týka sa parciel P18až P21). Zóna 2 je dopravne obslúžená formou slepej ulice, ktorá sa napája na ulicu Na barine, pričom je možné jej zokruhovanie v budúcnosti cez ulicu Bakošova (v tom prípade príde k strate 1 parkovacieho miesta na teréne). Z tejto ulice sú bezproblémovo prístupné všetky objekty rodinných, resp. bytových domov, až na rodinný dom na parcele P9, ktorý je prístupný z ulice Na barine. 
Zóna 3 - v južnej časti riešeného územia ponúka objekt čerpacej stanice pohonných hmôt spojený s objektom určeným pre obchod a služby. Komunikačne je zóna prístupná priamo z Hodonínskej ulice, resp. ulice Na barine a ponúka parkovacie stojíská na teréne, z ktorých časť môžu využiť aj návštevníci občianskej vybavenosti v zóne 1. Čerpacia stanica pohonných hmôt, s podzemnými skladmi petrochemických výrobkov s kapacitou do 100 ton nedosahuje prahovú hodnotu pre zisťovacie konanie podľa zákona č. 24/2006 Z. z. 
Dopravne je územie prístupné z diaľnice D2 Bratislava – Brno výjazdom Lamač, ďalej po Hodonínskej ulici, resp. z mestských častí Lamač a Záhorská Bystrica po Hodonínskej ulici, či z mestskej časti Devínska Nová Ves po štátnej ceste II/505 a následne po Hodonínskej ulici.  

V rámci zisťovacieho konania príslušný orgán rozoslal zámer podľa § 23 ods. 1 zákona na zaujatie stanoviska rezortnému orgánu, dotknutému orgánu, povoľujúcemu orgánu a dotknutej obci. 

           V súlade s § 23 ods. 4 zákona doručili príslušnému orgánu svoje písomné stanoviská tieto subjekty (stanoviská sú uvádzané v skrátenom znení): 

1. Krajské riaditeľstvo Hasičského a záchranného zboru v Bratislave, list č. KRHZ-BA-OPP-1399/2014, doručený dňa 15. 12. 2014 - vo svojom stanovisku konštatuje, že nemá pripomienky k navrhovaným činnostiam. 
2. Regionálny úrad verejného zdravotníctva Bratislava hlavné mesto so sídlom v Bratislave, list č. HŽP/18700/2014, doručený dňa 15. 12. 2014 – vo svojom záväznom stanovisku z hľadiska ochrany verejného zdravia netrvá na pokračovaní posudzovania zámeru podľa zákona č. 24/2006 Z. z. pre činnosť „Obytná zóna Staré Záhrady, Bratislava - Lamač“ p.č. 598, 608, 608, k.ú. Lamač, Bratislava. Všetky varianty sú akceptovateľné. Činnosť bude ďalej posúdená podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v osobitných konaniach a jeho vykonávacích predpisov.
Príslušný orgán stanovisko Regionálneho úradu verejného zdravotníctva Bratislava zohľadnil v tomto rozhodnutí. 
3. Ministerstvo hospodárstva Slovenskej republiky, list č. 29854/2014-4100-55747, doručený dňa 15. 12. 2014 - konštatuje, že z predloženého zámeru je zrejmé, že predmetný polyfunkčný objekt nebude mať výrazný negatívny vplyv na jednotlivé zložky životného prostredia. Na základe týchto skutočností Ministerstvo hospodárstva SR ako rezortný orgán požaduje posudzovanie zámeru podľa zákona. Predmetné stanovisko  sekcie energetiky Ministerstva hospodárstva SR nenahrádza osvedčenie na výstavbu energetického zariadenia. Dňa 16. 12. 2014 korigovalo Ministerstvo hospodárstva na základe elektronickej pošty svoje stanovisko a nepožaduje posudzovanie zámeru podľa zákona. 
4.  Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2014/ 96524/SIM/IV, doručený dňa 17. 12. 2014 – z hľadiska ochrany ovzdušia konštatuje nasledovné: Zámer pre zisťovacie konanie je predkladaný v troch variantoch odlišujúcich sa počtom stojísk. Vo variante č. 1 je navrhnutých 253 parkovacích stojísk, vo variante č. 2 je navrhnutých 248 parkovacích stojísk a vo variante č. 3 je navrhnutých 196 parkovacích stojísk. Vykurovanie objektu je navrhnuté plynovými kotolňami. Zdrojom znečisťujúcich látok posudzovaného objektu bude:
–	vykurovanie,
–	statická autodoprava,
–	zvýšená intenzita dopravy na okolitých príjazdových uliciach objektu.
V rámci hodnotenia bola vypracovaná rozptylová štúdia, podľa ktorej po uvedení objektu do prevádzky najvyššie hodnoty koncentrácie znečisťujúcich látok neprekročia ani pri najnepriaznivejších prevádzkových a rozptylových podmienkach limitné hodnoty. K predloženému zámeru z hľadiska ochrany ovzdušia nemá pripomienky. 
5. Okresný úrad Bratislava, odbor opravných prostriedkov, referát pôdohospodárstva, list č. OU-BA-OOP4/2014-097420, doručený dňa 17. 12. 2014 - dáva nasledovné stanovisko: Účelom zámeru ,,Obytná zóna Staré Záhrady, Bratislava - Lamač“ je výstavba súboru pozemných stavieb - obytných objektov s príslušnou technickou vybavenosťou s potrebným počtom parkovacích miest. Realizácia predloženého zámeru predpokladá záber poľnohospodárskej pôdy na pozemkoch parc. č. 606/9, 609/10, 609/17, v katastrálnom území Lamač. Predmetné pozemky sú súčasťou plochy, na ktorú bol udelený súhlas s budúcim možným nepoľnohospodárskym použitím poľnohospodárskej pôdy listom č. 520/192/06, zo dňa 27. 3. 2006 v rámci ,,Návrhu územného plánu hlavného mesta SR Bratislavy“. Pri riešení navrhovaných lokalít, je potrebné sa riadiť ustanoveniami § 12 a 17 zákona č. 220/2004 Z. z. o ochrane a využívaní poľnohospodárskej pôdy a o zmene zák. č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov. V súlade s týmito ustanoveniami je možné poľnohospodársku pôdu použiť na stavebné a iné nepoľnohospodárske účely, len v nevyhnutných prípadoch a v odôvodnenom rozsahu, kde je rozhodujúcim limitom pri rozvoji územia kvalita poľnohospodárskej pôdy. Na základe uvedených skutočností zámer ,, Obytná zóna Staré Záhrady, Bratislava - Lamač“ Okresný úrad Bratislava, odbor opravných prostriedkov, referát pôdohospodárstva  nepožaduje posudzovať ho podľa zákona. 
Príslušný orgán stanovisko Okresného úradu Bratislava, odboru opravných prostriedkov, referátu pôdohospodárstva zapracoval do tohto rozhodnutia. 
6. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA- OSZP3/2014/95284/LET/IV-stan., doručený dňa 18. 12. 2014 – z hľadiska ochrany vôd vydáva nasledovné stanovisko: 
•	Pri návrhu vybavenia územia technickou infraštruktúrou je potrebné rešpektovať ochranné pásma jestvujúcich aj novonavrhovaných sietí vodovodu a kanalizácie.
•	V ďalšom stupni PD je potrebné posúdiť kapacitu jestvujúcich sietí vodovodu a kanalizácie ako zdrojov napojenia. 
•	K zaústeniu vôd z povrchového odtoku do verejnej kanalizácie je potrebné predložiť stanovisko BVS, a.s. 
•	K bodom napojenia a trasovaniu vodných stavieb je potrebný súhlas správcu verejných sietí.
•	Pri návrhu a realizácii zámeru je potrebné rešpektovať ochranné pásmo toku Lamačský potok.
•	V prípade, že správca a vlastník verejnej kanalizácie nebude súhlasiť so zaústením vôd z povrchového odtoku do verejnej kanalizácie, je potrebné doplniť do zámeru riešenie likvidácie týchto vôd, nakoľko v zámere chýba presnejšia špecifikácia množstva a spôsobu odvádzania vôd z povrchového odtoku do podzemných vôd.
•	V prípade odvádzania dažďových vôd z riešeného územia dažďovou kanalizáciou s odvádzaním týchto vôd do podzemných vôd, resp. do  povrchových vôd, je potrebné možnosti zaústenia nekontaminovaných dažďových vôd hydrogeologicky posúdiť. Vody z povrchového odtoku z parkovísk je potrebné pred ich zaústením prečistiť v odlučovačoch ropných látok.
•	K predkladanému zámeru a k navrhovanej likvidácii vôd z povrchového odtoku je potrebné predložiť stanovisko SVP, š.p., OZ Bratislava.
Pri zohľadnení a akceptovaní horeuvedených pripomienok (uplatnenie § 29 odst. 6 zákona č. 24/2006 Z.z.) navrhuje proces posudzovania vplyvov navrhovanej činnosti na životné prostredie ukončiť v štádiu zisťovacieho konania. 
Príslušný orgán podmienky Okresného úradu Bratislava, odboru starostlivosti o životné prostredie, orgánu ochrany vôd zapracoval do tohto rozhodnutia.
7. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2014/ 97089/POS-BAV, doručený dňa 18. 12. 2014 – z hľadiska ochrany prírody vydáva nasledovné stanovisko: 
7.1 Stavba sa navrhuje umiestniť z časti v zastavanom území obce a z časti mimo zastavaného územia obce, pre ktoré platí 1. stupeň ochrany v rozsahu ustanovení § 12 zákona č. 543/2002 Z. z. o ochrane prírody a krajiny v znení neskorších predpisov.
7.2 Činnosť nie je zákonom v území zakázanou.
7.3 Podľa Regionálneho územného systému ekologickej stability mesta Bratislavy v záujmovom území je situovaný regionálny biokoridor Stará mláka s prítokmi. 
Pri dodržaní odstupovej vzdialenosti budov od osi Lamačského potoka 25 m a ponechaní 10m širokého ochranného pásma bez zástavby od osi Lamačského potoka, navrhovanou činnosťou nebudú dotknuté záujmy územnej ochrany ani druhovej ochrany a z hľadiska ochrany prírody a krajiny nemá k navrhovanej činnosti žiadne iné pripomienky, ani požiadavky na posudzovanie jej vplyvov na životné prostredie v zmysle zákona č. 24/2006 Z. z. 
Príslušný orgán podmienku Okresného úradu Bratislava, odboru starostlivosti o životné prostredie, orgánu ochrany prírody zapracoval do tohto rozhodnutia. 
8. Okresný úrad Bratislava, odbor cestnej dopravy a pozemných komunikácií, list         č. OU-BA-OCDPK2-2014/095933/LBO, doručený dňa 18. 12. 2014 – konštatuje, že z hľadiska nimi sledovaných záujmov zámer Obytná zóna Staré Záhrady, Bratislava - Lamač, nepodlieha posudzovaniu podľa zákona. V ďalšom stupni projektovej požaduje doriešiť dopravné napojenie lokality v súlade s STN najmä vo vzťahu k vzdialenostiam pripojení na cestu I/2 Hodonínska ulica.  
Príslušný orgán požiadavku Okresného úradu Bratislava, odboru cestnej dopravy a pozemných komunikácií zohľadnil v tomto rozhodnutí. 
9. Krajský pamiatkový úrad Bratislava, list č. KPUBA-2014/21053-2/81739/ŠUS, doručený dňa 19. 12. 2014 – oznamuje nasledovné záväzné stanovisko: Podľa § 30    ods. 4 zákona č. 49/2002 Z. z. o ochrane pamiatkového fondu v znení neskorších predpisov (ďalej len ,,pamiatkový zákon“) súhlasí s navrhovanou činnosťou na riešenom území, ktoré sa nedotýka národnej kultúrnej pamiatky evidovanej v Ústrednom zozname pamiatkového fondu SR a neprelína sa so žiadnym pamiatkovým územím, bez pripomienok. Vo veci možného zisťovacieho konania o posudzovaní navrhovanej činnosti v zmysle § 29 ods. 4 písm. d) zákona Krajský pamiatkový úrad Bratislava (ďalej len ,,KPÚ BA“) neuplatňuje vecne príslušné záujmy na predloženom zámere.  KPÚ BA upozorňuje, že spôsob ochrany potenciálnych archeologických nálezov bude špecifikovaný na základe projektovej dokumentácie v územnom a stavebnom konaní, ktorú predloží investor na posúdenie KPÚ BA v zmysle § 30 ods. 4 a § 41 ods. 4 pamiatkového zákona. Toto záväzné stanovisko po uplynutí troch rokov odo dňa jeho vydania stráca platnosť, ak nedošlo k jeho použitiu na účel, na ktoré je určené. 
Príslušný orgán stanovisko Krajského pamiatkového úradu zohľadnil v tomto rozhodnutí.
10. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3/2014/ 097253/POR/IV-EIA, doručený dňa 22. 12. 2014 – z hľadiska prevencie závažných priemyselných havárií konštatuje, že v uvedenej lokalite nie sú v súčasnosti, z hľadiska prevencie závažných priemyselných havárií, známe žiadne riziká, ktoré by túto výstavbu obmedzovali a súhlasí s vydaním súhlasného stanoviska bez pripomienok.
11. Dopravný úrad, list č. 18680/2014/ROP-002/35128, doručený dňa 22. 12. 2014 - z hľadiska záujmov civilného letectva nemá k predmetnej stavbe žiadne požiadavky. Z pohľadu Dopravného úradu neexitujú vplyvy, ktoré by mali byť v zámere posúdené podrobnejšie, teda také, ktoré by mali byť posudzované podľa zákona č. 24/2006 Z. z.
12. Ministerstvo dopravy, výstavby a regionálneho rozvoja Slovenskej republiky, Sekcia záležitosti EÚ a zahraničných vzťahov, Odbor rozvoja dopravnej infraštruktúry, Oddelenie dopravného modelovania a infraštruktúry, list č. 28696/2014/B211-SZEÚ/78802, doručený dňa 29. 12. 2014 –  vo svojom stanovisku oznámilo nasledovné: 
V zámere sa navrhuje výstavba obytnej zóny v Bratislave IV, v mestskej časti Lamač. Dopravné napojenie navrhovanej činnosti predstavuje Hodonínska ulica. Potrebný počet parkovacích miest bol stanovený na základe výpočtu podľa Slovenskej technickej normy pre odstavné a parkovacie plochy cestných vozidiel STN 73 6110. Navrhovaný počet parkovacích miest sa predkladá v troch variantoch ( 253, 248 a 196 stojísk). Súčasťou predloženého zámeru je dopravno-kapacitné posúdenie vplyvov navrhovanej činnosti, ktoré bude potrebné predložiť na vyjadrenie Slovenskej správe ciest. Ministerstvo dopravy, výstavby a regionálneho rozvoja Slovenskej republiky ďalej žiada, aby bol zámer predložený na vyjadrenie správcom dotknutých komunikácií a ich stanoviská žiadame rešpektovať v plnom rozsahu. Ministerstvo dopravy, výstavby a regionálneho rozvoja Slovenskej republiky súhlasí s ukončením procesu posudzovania vplyvov na životné prostredie, v zmysle zákona, po uskutočnení zisťovacieho konania, za podmienky rešpektovania všetkých vyššie uvedených požiadaviek Ministerstva dopravy, výstavby a regionálneho rozvoja Slovenskej republiky. 
Príslušný orgán podmienky Ministerstva dopravy, výstavby a regionálneho rozvoja Slovenskej republiky rešpektoval a zohľadnil v tomto rozhodnutí. 
13. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2014/ 099682/GIB/IV, doručený dňa 05. 01. 2015  –  z hľadiska odpadového hospodárstva dáva nasledovné stanovisko: Vzhľadom k tomu, že posudzovaná činnosť ,,Obytná zóna Staré Záhrady, Bratislava - Lamač“, nebude z hľadiska odpadového hospodárstva negatívne ovplyvňovať životné prostredie v danej lokalite, nemá pripomienky k predloženému zámeru vypracovanému podľa zákona  č. 24/2006 Z. z. a nepožaduje ho ďalej posudzovať podľa tohto zákona. Podmienky nakladania s odpadmi budú orgánom štátnej správy odpadového hospodárstva podrobnejšie špecifikované v rámci povoľovania stavby v konaní podľa osobitného predpisu. 
Príslušný orgán podmienku orgánu odpadového hospodárstva zapracoval do tohto rozhodnutia.
14. Zainteresovaná verejnosť za predpokladu splnenia podmienok podľa § 24 zákona (stanoviská sú uvádzané v skrátenom znení):
14. 1. Cyklokoalícia, občianske združenie doručilo dňa 02. 01. 2015 pripomienky k zámeru. Zasielajú pripomienky a návrhy k zámeru “Obytná zóna Staré Záhrady, Bratislava - Lamač” - navrhovateľ URBICOM, a.s., Dr. Vl. Clementisa 10, 821 02 Bratislava.
Prikladá doklad v zmysle § 26 zákona, na účely tohto zákona je občianske združenie Cyklokoalícia pokladané za zainteresovanú verejnosť, ktorej právo na priaznivé životné prostredie môže byť rozhodnutím dotknuté. Zároveň žiada byť účastníkom ďalších konaní. Navrhuje:
14.1.1 Zámer nerieši hlavnú cyklotrasu R11 v smere centrum - Lamač - Záhorská Bystrica. Žiada ju dopracovať v riešenom území, v južnej časti ako samostatnú cestičku pre cyklistov pozdĺž Hodonínskej ulice (cesty I/2), v severnej časti je možné viesť ju vo vozovke po starej ceste do Záhorskej Bystrice. 
14.1.2 Cyklotrasa navrhnutá v grafickej časti zámeru nie je de facto cyklotrasa. Ide len o čiaru vo výkrese, nie o stavebne riešenú cyklotrasu. Tá je naviac vedená po relatívne úzkych chodníkoch. Na upokojených vedľajších komunikáciách (čo by podľa ich názoru mali byť v dotknutom území všetky okrem cesty I/2) nie je nutná segregácia cyklistov na samostatné trasy, preferovaná je ich integrácia do hlavného dopravného priestoru.
14.1.3 Riešiť cyklistickú infraštruktúru podľa Technických podmienok (TP) 07/2014 Navrhovanie cyklistickej infraštruktúry.
14.1.4 V objektoch vyčleniť priestor na bezpečné a prístupné parkovanie bicyklov obyvateľov (napr. priestor v ktorom bude možné zriadiť kontrolovaný vstup, kamerový systém). 
14.1.5 Umiestniť dostatočný počet bezpečných cyklostojanov pre návštevníkov a pred jednotlivými prevádzkami. Viac informácií o parkovaní bicyklov sa nachádza na adrese http://cyklodoprava.sk/cyklodoprava/parkovanie/. 
Detailnejšie informácie poskytne Cyklokoalícia na požiadanie. 
Príslušný orgán sa zaoberal z vecného hľadiska všetkými pripomienkami a návrhmi zainteresovanej verejnosti. Výstupom zisťovacieho konania je rozhodnutie o tom, či sa navrhovaná činnosť bude posudzovať podľa zákona, čo OÚ BA s ohľadom na výsledky konkrétnych konaní vydal, pričom prihliadal na kritériá stanovené zákonom  (§ 29 ods. 4 a príloha č. 10) a stanoviská doručené k zámeru. Účelom zákona  č. 24/2006 Z. z. v znení neskorších predpisov je získať odborný podklad na vydanie rozhodnutia o povolení činnosti podľa osobitných predpisov, nevytvára však vecný ani časový priestor pre posúdenie navrhovaného umiestnenia stavby v rozsahu kompetencií stavebného úradu. Opodstatnené pripomienky verejnosti, majúce oporou v zákone, zahrnul príslušný úrad medzi požiadavky, ktoré bude potrebné zohľadniť v dokumentácii k územnému konaniu o umiestnení stavby a pri povoľovaní činnosti podľa osobitných predpisov, v ktorom má zainteresovaná verejnosť (podľa § 27a zákona) postavenie účastníka konania. 

		Dotknuté orgány: Bratislavský samosprávny kraj, Okresný úrad Bratislava, odbor krízového riadenia, pozemkový a lesný odbor, Magistrát hlavného mesta Bratislava, Slovenský vodohospodársky podnik, Krajské riaditeľstvo PZ v Bratislave, Mestská časť Bratislava - Lamač a iné subjekty, vrátane ďalšej zainteresovanej verejnosti v zákonnej lehote a ani do vydania rozhodnutia písomné stanovisko príslušnému orgánu nedoručili.  

		Príslušný orgán v rámci zisťovacieho konania posúdil navrhovanú činnosť z hľadiska jej povahy a rozsahu, miesta vykonávania, najmä jeho únosného zaťaženia a ochrany poskytovanej podľa osobitných predpisov, významu očakávaných vplyvov na životné prostredie a zdravie obyvateľstva a úrovne spracovania zámeru. Vysporiadal sa so stanoviskami zainteresovaných subjektov, vrátane verejnosti, pričom zistil, že vznesené požiadavky sa v prevažnej miere vzťahujú na spracovanie ďalších stupňov projektovej dokumentácie stavby a ich riešenie je v pôsobnosti iných orgánov v konaniach podľa osobitných predpisov, preto ich zahrnul do odporúčaní pre povoľovanie činnosti. Možno konštatovať, že v rámci zisťovacieho procesu neboli zistené také skutočnosti, ktoré by závažným spôsobom ohrozovali a poškodzovali jednotlivé zložky životného prostredia. Realizáciou navrhovanej činnosti sa nepredpokladá závažný negatívny vplyv na jednotlivé zložky životného prostredia a zdravie obyvateľstva. K preferovaniu niektorého z variantov sa v rámci zisťovacieho konania vyjadril Regionálny úrad verejného zdravotníctva Bratislava hlavné mesto, ktorý akceptuje všetky varianty. Riziká v zámere navrhovanej činnosti sa teda pohybujú v spoločensky prijateľnej miere a je možné im predchádzať opatreniami na zmiernenie nepriaznivých vplyvov navrhovanej činnosti na životné prostredie uvedenými v kap. IV. 10 predloženého zámeru, resp. opatreniami a dodržaním podmienok, ktoré vyplynuli zo stanovísk dotknutých subjektov k navrhovanej činnosti, doručenými tunajšiemu úradu v procese zisťovacieho konania. Príslušný orgán vzhľadom na doručené stanoviská zainteresovaných subjektov, ako aj s prihliadnutím na § 29 ods. 4 zákona s použitím kritérií pre zisťovacie konanie podľa prílohy č. 10 a celkové výsledky zisťovacieho konania, ktoré v environmentálnych kritériách nepreukázali očakávané významnejšie vplyvy zámeru na životné prostredie rozhodol tak, ako je uvedené vo výrokovej časti tohto rozhodnutia. 

	Ak sa  zistí, že skutočné  vplyvy  posudzovanej  činnosti   sú  väčšie,  ako  sa  uvádza v zámere, je ten, kto činnosť vykonáva, povinný zabezpečiť opatrenia na zosúladenie skutočného vplyvu s vplyvom uvedeným v zámere a v súlade                         s  podmienkami  určenými v rozhodnutí o povolení činnosti podľa osobitných predpisov.

Zo stanovísk doručených k zámeru a z opatrení navrhnutých v zámere vyplynuli niektoré konkrétne požiadavky vo vzťahu k navrhovanej činnosti, ktoré bude potrebné zohľadniť pri príprave dokumentácie stavby k územnému konaniu a v procese konania o povolení činnosti podľa osobitných predpisov:

•	v dokumentácii k územnému konaniu preukázať súlad navrhovaného umiestnenia stavby s platnou územnoplánovacou dokumentáciou a s regulatívmi priestorového usporiadania a funkčného využívania daného územia;
•	posúdiť stavbu podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a jeho vykonávacích predpisov v osobitných konaniach;
•	pri riešení navrhovaných lokalít, je potrebné sa riadiť ustanoveniami § 12 a 17 zákona č. 220/2004 Z. z. o ochrane a využívaní poľnohospodárskej pôdy a o zmene zák. č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov; v súlade s týmito ustanoveniami je možné poľnohospodársku pôdu použiť na stavebné a iné nepoľnohospodárske účely, len v nevyhnutných prípadoch a v odôvodnenom rozsahu, kde je rozhodujúcim limitom pri rozvoji územia kvalita poľnohospodárskej pôdy;
•	rešpektovať podmienky Okresného úradu Bratislava, odboru starostlivosti o životné prostredie, orgánu ochrany vôd (bod 6.); pri návrhu vybavenia územia technickou infraštruktúrou je potrebné rešpektovať ochranné pásma jestvujúcich aj novonavrhovaných sietí vodovodu a kanalizácie; v ďalšom stupni PD je potrebné posúdiť kapacitu jestvujúcich sietí vodovodu a kanalizácie ako zdrojov napojenia; k zaústeniu vôd z povrchového odtoku do verejnej kanalizácie je potrebné predložiť stanovisko BVS, a.s.; k bodom napojenia a trasovaniu vodných stavieb je potrebný súhlas správcu verejných sietí; pri návrhu a realizácii zámeru je potrebné rešpektovať ochranné pásmo toku Lamačský potok; v prípade, že správca a vlastník verejnej kanalizácie nebude súhlasiť so zaústením vôd z povrchového odtoku do verejnej kanalizácie, je potrebné doplniť do zámeru riešenie likvidácie týchto vôd, nakoľko v zámere chýba presnejšia špecifikácia množstva a spôsobu odvádzania vôd z povrchového odtoku do podzemných vôd; v prípade odvádzania dažďových vôd z riešeného územia dažďovou kanalizáciou s odvádzaním týchto vôd do podzemných vôd, resp. do  povrchových vôd, je potrebné možnosti zaústenia nekontaminovaných dažďových vôd hydrogeologicky posúdiť; vody z povrchového odtoku z parkovísk je potrebné pred ich zaústením prečistiť v odlučovačoch ropných látok; k predkladanému zámeru a k navrhovanej likvidácii vôd z povrchového odtoku je potrebné predložiť stanovisko SVP, š.p., OZ Bratislava;
•	rešpektovať podmienku Okresného úradu Bratislava, odboru starostlivosti o životné prostredie, orgánu ochrany prírody (bod 7.); dodržať odstupovú vzdialenosť budov od osi Lamačského potoka 25 m a ponechať 10m široké ochranné pásmo bez zástavby od osi Lamačského potoka;
•	v ďalšom stupni projektovej doriešiť dopravné napojenie lokality v súlade s STN najmä vo vzťahu k vzdialenostiam pripojení na cestu I/2 Hodonínska ulica;
•	 v územnom a stavebnom konaní predložiť projektovú dokumentáciu navrhovanej stavby Krajskému pamiatkovému úradu Bratislava v zmysle ustanovení pamiatkového zákona, ktorý určí spôsob ochrany potenciálnych archeologických nálezov na riešenom území;
•	súčasťou predloženého zámeru je dopravno-kapacitné posúdenie vplyvov navrhovanej činnosti, ktoré je potrebné predložiť na vyjadrenie Slovenskej správe ciest; predložiť zámer na vyjadrenie správcom dotknutých komunikácií a ich stanoviská rešpektovať v plnom rozsahu;
•	rešpektovať podmienky pre stavbu, ktoré budú špecifikované orgánom štátnej správy odpadového hospodárstva v rámci vyjadrenia v povoľovacom procese;
•	dodržať a realizovať všetky opatrenia navrhnuté v IV. časti zámeru 10. Opatrenia na zmiernenie nepriaznivých vplyvov jednotlivých variantov navrhovanej činnosti na životné prostredie;
•	zainteresovaná verejnosť uvedená v § 24 zákona disponuje právami definovanými v súlade s § 27a zákona; 
•	podrobne sa zaoberať pripomienkami zainteresovanej verejnosti a opodstatnené požiadavky, ktoré majú oporu v zákone, zohľadniť v dokumentácii stavby pre územné konanie a pri povoľovaní činnosti podľa osobitných predpisov.

Upozornenie: Podľa § 29 ods. 9 zákona dotknutá obec bezodkladne informuje o tomto rozhodnutí verejnosť spôsobom v mieste obvyklým

Poučenie

	Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať. Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

                                                                                               Ing. Filip Macháček
   							                    vedúci odboru

Schválil:  Ing. Patrick Lutter
      vedúci oddelenia

Rozhodnutie OÚ BA č. OU-BA-OSZP3-2015/006237/FIL/IV-EIA sa doručuje:

1.  Urbicom, a.s., Dr. Vl. Clementisa 10, 821 02 Bratislava 
2.  Mestská časť Bratislava – Lamač , Malokarpatské nám. 9, 841 03 Bratislava
3.  Magistrát hl. mesta SR Bratislavy, OÚGG, vedúci OÚGG RNDr. Michal Babiar,    
     Primaciálne námestie 1, 814 99  Bratislava 1 (so žiadosťou o zverejnenie)
4.	Ministerstvo dopravy, výstavby a regionálneho rozvoja SR, Námestie slobody 6, P.O.BOX 100, 810 05 Bratislava 15
5.  Ministerstvo obrany SR, Kutuzovova 8, 832 47 Bratislava
6.  Bratislavský samosprávny kraj, P.O.BOX 106, Sabinovská 16, 820 05 Bratislava
7. 	Okresný úrad Bratislava, odbor starostlivosti o ŽP, oddelenie ochrany prírody a vybraných zložiek životného prostredia, Odborárske nám. 3, 810 05 Bratislava 
8.	Dopravný úrad, oddelenie ochranných pásiem letísk a leteckých pozemných zariadení, 
     Letisko M. R. Štefánika, 823 05 Bratislava 
9.  Regionálny úrad verejného zdravotníctva Bratislava hlavné mesto, Ružinovská 8,  
      P.O.BOX 26, 820 09 Bratislava 29
10. Okresný úrad Bratislava, odbor cestnej dopravy a pozemných komunikácií,
      Pri starej prachárni 14, 831 04  Bratislava 
11. Okresný úrad Bratislava, odbor krízového riadenia, Staromestská 6, 814 40 Bratislava
12. Okresný úrad Bratislava, odbor opravných prostriedkov, referát pôdohospodárstva, 
      Staromestská 6, 814 40 Bratislava
13. Okresný úrad Bratislava, pozemkový a lesný odbor, Trenčianska 55, 821 09 Bratislava
14.	KR Hasičského a záchranného zboru v  Bratislave, Staromestská 6, 811 03 Bratislava 
15. Krajský pamiatkový úrad Bratislava, Leškova 17, 811 04 Bratislava
16. Krajské riaditeľstvo PZ v Bratislave, Špitálska 14, 812 28 Bratislava
17. Slovenský vodohospodársky podnik, š. p., OZ Bratislava, Karloveská 2, 842 17 Bratislava
18. Ministerstvo hospodárstva SR, Mierová 19, 827 15 Bratislava
Zainteresovaná verejnosť
19. Cyklokoalícia, Karadžičova 6, 821 08 Bratislava